CELEX: 62009CN0438
Language: mt
Date: 2009-11-09 00:00:00
Title: Kawża C-438/09: Talba għal deċiżjoni preliminari mressqa mill-Naczelny Sąd Administracyjny (il-Polonja) fid- 9 ta’ Novembru 2009 — Bogusław Juliusz Dankowski vs Dyrektor Izby Skarbowej w Łodzi

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/2
            
         Talba għal deċiżjoni preliminari mressqa mill-Naczelny Sąd Administracyjny (il-Polonja) fid-9 ta’ Novembru 2009 — Bogusław Juliusz Dankowski vs Dyrektor Izby Skarbowej w Łodzi
   (Kawża C-438/09)
   2010/C 37/02
   Lingwa tal-kawża: Il-Pollakk
   
      Qorti tar-rinviju
   
   Naczelny Sąd Administracyjny
   
      Partijiet fil-kawża prinċipali
   
   
      Rikorrent: Bogusław Juliusz Dankowski
   
      Konvenut: Dyrektor Izby Skarbowej w Łodzi
   
      Domandi preliminari
   
   
               (1)
            
            
               Ir-regoli tas-sistema komuni tat-taxxa fuq il-valur miżjud, b’mod partikolari d-dispożizzjonijiet tal-Artikolu 17(6) tas-Sitt Direttiva VAT (Direttiva 77/388/KEE) (1), jipprekludu leġiżlazzjoni ta’ Stat Membru li permezz tagħha persuna taxxabbli ma tibbenefikax mid-dritt li tnaqqas it-taxxa tal-input imħallsa li tirriżulta minn fattura tal-VAT maħruġa minn operatur li mhuwiex irreġistrat fir-reġistru tal-persuni suġġetti għat-taxxa fuq prodotti u servizzi?
            
         
               (2)
            
            
               Huwa ta’ rilevanza sabiex tingħata risposta għall-ewwel domanda li:
               
                           (a)
                        
                        
                           ma jkun hemm ebda dubju li l-operazzjonijiet indikati fuq il-fattura tal-VAT huma suġġetti għall-VAT u li effettivament twettqu;
                        
                     
                           (b)
                        
                        
                           il-fattura tinkludi l-informazzjoni kollha mitluba mid-dritt Komunitarju;
                        
                     
                           (c)
                        
                        
                           ir-restrizzjoni li għaliha huwa suġġett id-dritt tal-persuna taxxabbli li tnaqqas it-taxxa tal-input imħallsa li tirriżulta minn fattura maħruġa minn operatur li mhuwiex irreġistrat kienet applikabbli fis-sistema legali nazzjonali qabel id-data tal-adeżjoni tar-Repubblika tal-Polonja fil-Komunità?
                        
                     
         
               (3)
            
            
               Ir-risposta għall-ewwel domanda hija suġġetta għall-fatt li jiġu sodisfatti kundizzjonijiet addizzjonali (pereżempju, il-prova li l-persuna taxxabbli aġixxiet in bona fide)?
            
         
      (1)  Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23).